***ПЛАН- КОНСПЕКТ***

***ВМО- 2 етап***

*Л. Банкова*

*20. 04. 2016г.*

***Образователно направление***: Изобразително изкуство

***Тема:*** ,, Пролет в моето родно място,,

***Цели:*** 1. Разширяване на представите за пейзажния жанр.

 2. Усъвършенстване уменията за използване на познати геометрични форми.

 3.Творческо прилагане на техника за апликиране за пресъздаване на пролетния пейзаж.

***Предварителна подготовка***: 1. Наблюдавахме околния пейзаж и промените, които настъпват през пролетта.

 2. Изработвали сме композиция от различни по цвят и големина геометрични форми.

***Средства и материали***: 1. Разноцветни листа за самостоятелен избор на основи и изрязване на елементи.

 2. Подготвени предварително различни по форма, големина, цвят геометрични форми.

 3. Ножици, лепило и фулмастери/ за довършване на някои елементи по избор на децата/.

***Връзка с другите образователни направления:***

 ***1. Бълг. език и литература***-

* Обогатяване на речника и навлизане в активната реч на думите пейзаж, композиция, комбинирам.
* Изискване за правилен изказ.

 ***2. Математика***- Затвърдяване на познанията за геометричните форми и прилагането им в практиката.

***3. Социален свят***- Затвърдяване на познанията за хората, свързани с художественото творчество.

***4. Природен свят-*** Затвърдяване на познанията за промените, които настъпват през различните сезони.

***Очаквани резултати***: 1. Да разширят представите си за пейзажния жанр.

 2. Да усъвършенстват уменията си да комбинират самостоятелно геометрични форми.

 3. Да изживеят естетическа наслада и гордост от творческата си дейност.